СОФИЙСКИ УНИВЕРСИТЕТ “Св. КЛИМЕНТ ОХРИДСКИ”

ФАКУЛТЕТ ПО ПЕДАГОГИКА

***ПРЕВЕНЦИЯ НА НАСИЛИЕТО СРЕЩУ ДЕЦА***

Курсът има за цел да запознае участниците със същността и проявленията на насилието срещу деца, да даде основни знания и умения за разпознаване на различните му форми, причините за него, условията и факторите, които го провокират и коригират, както и конкретни методи, подходи и техники за неговото предотвратяване и преодоляване, вкл. при взаимодействие между основните фактори.

За целта курсистите се запознават със:

* значимостта на проблема и актуалните му измерения;
* видовете насилие, места на проявление и субекти;
* детерминанти и последици от насилието – обективни и субективни, биологични и социални, личностни и обществени;
* диагностика на насилнически нагласи;
* отражение върху актуалното и бъдещо развитие и поведение на детето;
* причини, фактори и условия за възникване и преодоляване на проблема;
* специфика на насилието над деца в реална и виртуална среда – семейство, училище, неформални общности, медии;
* проявления и проекции на домашното насилие;
* насилието по вертикала и хоризонтала – между поколения, между връстници;
* някои по-особени форми на насилие срещу деца (кибертормоз, булинг, трафик, амок-нападения, PAS-синдром, злоупотреба и експлоатация, въвличане в асоциални действия и др.);
* методически похвати и техники за предотвратяване и преодоляване на насилие
* законодателни мерки срещу насилието над деца;
* програми и проекти за превенция на насилието срещу деца;
* междуинституционално взаимодействие в процеса на превенция на различните й равнища.

В обучението се използват следните методи: беседа, дискусия, мозъчна атака, анализ на текстове, решаване на казуси.

**Продължителност**: 20 часа, разпределени в 3 дни

**Квалификационен документ**: На успешно завършилите курсисти се издава **удостоверение от СУ „Св. Климент Охридски“**.

*Ръководител: доц. д-р Тони Манасиева*